จุดสรุปทิศทางการเมืองไทย
เอาคนนอก-ไม่เอาคนนอก,ทิศทางการต่อสู้ทางการเมืองว่าด้วยการเลือกตั้งแม้จะยังไม่รู้ว่าใครจะแข่งกับใคร จะสู้กันด้วยนโยบายอะไร ตลาดซื้อขายจะมีราคาเท่าไร,แต่ลงท้ายที่น่าจะเป็นอิชชูสำคัญสำหรับนำมาใช้หาเสียงเลือกตั้งที่ข้อสรุปคงเป็นไปได้ว่าจะเอาคนนอก-คนในที่ให้เลือกข้างกันเลยดีกว่า,ง่ายสุด-ชัดเจนที่สุด,แม้จะมีบางพรรคที่พยายามสร้างบทบาทยึด หลักการ ว่าไม่เอา คนนอก ถึงเวลาจริงๆก็ยังไม่รู้จะออกหัวออกก้อยอย่างไร,ที่ว่าอย่างนี้เนื่องจากตัวแปรทางการเมืองยังไม่ชัด เพราะหลังการเลือกตั้งจะเกิดอะไรก็ยังไม่รู้ได้ว่าพรรคการเมืองไหนจะได้เสียงเท่าใด เนื่องจากตัวเลขที่จะออกมานั้นมีความสำคัญต่อการตั้งรัฐบาล,ปรากฏการณ์ที่เห็นจากการออกตัวทางการเมืองจากการไปจดแจ้งชื่อพรรคการเมืองนั้น แม้ส่วนใหญ่ที่ออกมาน้ำหนักจะไปทาง หนุนลุงตู่ มากกว่า,แต่ที่มองข้ามไม่ได้แม้จะยังไม่ได้ยื่นจดแจ้งชื่อพรรค แต่มีความเคลื่อนไหวให้ปรากฏว่าจะตั้งพรรคการเมืองแน่,กปปส.คือตัวแปรทางการเมืองที่มองข้ามไม่ได้ เพราะจุดยืนที่ไม่ต้องไปรอของจริงแต่ก็รับรู้กันได้ว่า,หนุนลุงตู่ แน่นอน,อีกพรรคซึ่งยังไม่ได้ไปจดแจ้งเช่นเดียวกัน และยังไม่ได้ระบุชื่อพรรคแต่อย่างใด มีชื่อ ธนาธร จึงรุ่งเรืองกิจ เป็นแกนนำสำคัญ และอีกคนคือ ปิยะบุตร แสงกนกกุล,ทั้ง 2 ชื่อนี้ในทางการเมืองน่าจะเป็นที่รู้จักกันดี เพราะนายปิยะบุตรนั้นคืออาจารย์จากคณะนิติศาสตร์ มธ. แกนนำของกลุ่ม นิติราษฎร์ ซึ่งมีจุดยืนทางการเมืองอย่างไรสังคมย่อมรับรู้กันได้,ธนาธร ที่คุ้นหูก็คือนักธุรกิจคนดัง รองประธานกรรมการบริหารไทยซัมมิทกรุ๊ป หลานชายของสุริยะ จึงรุ่งเรืองกิจ อดีตนัก การเมืองดังสมัยรัฐบาล ทักษิณ,เขาได้รับสมญาว่า ไพร่หมื่นล้าน,บทบาทการเมืองชัดเจนว่าเขาอยู่เสื้อสีไหน แต่พยายามจะบอกสังคมว่าการตั้งพรรคการเมืองของเขานั้นเป็นแนวทางของคนรุ่นใหม่,ประชาธิปไตยเพื่อไล่เผด็จการทหารออกไปจากสารบบ,หากมองกันในทางการเมืองคนรุ่นใหม่เหล่านี้ที่ต้องการเข้าสู่เวทีการเมือง ถือว่าเป็นเรื่องที่ดี ที่คาดว่าจะทำให้การเมืองดีขึ้นด้วยการมีวิชาความรู้ มีเงินทุนที่สนับสนุนตัวเองได้ ซึ่งก็ต้องดูว่าจะมีใครเข้ามาร่วมบ้าง,แต่ด้วยบทบาททางการเมืองที่ผ่านมา พวกเขาไม่ใช่คนใหม่ ไม่ใช่คนนอกการเมือง เพียงแต่ยังไม่เคยอยู่ในระบบการเมืองในฐานะผู้เล่น,พวกเขาเล่นการเมืองนอกระบบ แต่มีแนวคิดที่ตรงกันของพรรคการเมืองในระบบคือพรรคเพื่อไทย,คงไม่ต้องคาดเดาอะไรก็พอจะมองออกว่าพวกเขาไม่มีทางสร้างขึ้นมาอย่างโดดๆ แต่มาเป็น แพ็กเกจ ด้วยเงื่อนไขของกฎกติกาใหม่,ด้วยความจำเป็นทางการเมืองจึงต้องแยกออกมาอีกพรรคหนึ่ง เพื่อหวังว่าจะได้ ส.ส.มากขึ้น อาศัยแนวทางคนรุ่นใหม่ที่น่าจะขาย ได้พอสมควร,เมื่อพรรคการเมืองใหญ่ที่ไม่สามารถสร้างคะแนนปาร์ตี้ลิสต์อย่างที่ผ่านมา จึงมีความจำเป็นที่จะต้องกระจายออกไปเป็น พรรคนอมินี,พูดง่ายๆว่า เอาแม้ว-ไม่เอาตู่ว่างั้นเถอะ.,สายล่อฟ้า
ปรากฏการณ์ที่เห็นจากการออกตัวทางการเมืองจากการไปจดแจ้งชื่อพรรคการเมืองนั้น แม้ส่วนใหญ่ที่ออกมาน้ำหนักจะไปทาง หนุนลุงตู่ มากกว่า แต่ที่มองข้ามไม่ได้แม้จะยังไม่ได้ยื่นจดแจ้งชื่อพรรค
พรรคการเมือง,นายกคนนอก,กล้าได้กล้าเสีย,สายล่อฟ้า,เลือกตั้ง